# Saviesa

La saviesa és la capacitat d'utilitzar el coneixement de manera intel·ligent i assenyada en la vida quotidiana. També, des del punt de vista filosòfic i religiós, és el coneixement superior, de caràcter teòric i pràctic, relatiu a la veritat darrera del real i al sentit i destí del món i, sobretot, de l'home.

## Citacions

* Tan fàcil és al savi enriquir-se, com difícil que desitgi ser ric.
       — Tales de Milet
* Els homes savis discuteixen els problemes, i els necis els decideixen.
       — Anacarsis
* El savi no diu tot el que pensa, però si pensa tot el que diu.
       — Aristòtil
* Qui és lliure, doncs? El savi, que es comanda ell mateix.
       Sàtires. — Horaci
* El savi sempre va carregat de riqueses.
    (en llatí) Homo doctus in se semper divitias habet.
       Faules. Llibre IV. XXIII. — Fedre
* En l'home savi les riqueses són esclaves; en el neci, mestresses.
       — Luci Anneu Sèneca
* Qui és lliure? El savi que pot dominar les seves passions, que no tem la necessita, la mort, ni les cadenes, que frena fermament el seus apetits i menysprea els honors del món, que confia exclusivament en si mateix i que ha llimat i polit les arestes del seu caràcter.
       — Epictet
* Amb els defectes dels altres el savi corregeix els propis.
       — Publili Siri
* La saviesa Divina és destí i el seu decret ens fa estimar l'un a l'altre.
       — Jalāl al-Dīn Rūmī
* Allò que sabem sentir ho sabem dir.
       — Miguel de Cervantes
* L'home savi crea més oportunitats que les que troba
    (en anglès) A wise man will make more opportunities, than he finds.
       Essays of Ceremonies and Respect, 1625. — Francis Bacon
* Si arribes a jutjar-te bé és que ets un autèntic savi.
    (en francès) Si tu réussis à bien te juger, c'est que tu es un véritable sage.
       El Petit Príncep. Capítol X, 1943. — Antoine de Saint-Exupéry
* El refrany ve a ésser un llibre de saviesa obert a tothom.
       — Joan Amades
* La saviesa ens arriba quan ja no ens serveix de res.
    (en castellà) La sabiduría nos llega cuando ya no nos sirve de nada.
       — Gabriel García Márquez

## Dites populars

* A savi, poques noves basten.
* De formatge i de dona, més savi serà qui menys en prendrà.
* De savis és callar, i de bàmbols és xerrar.
* El que el boig fa a la darreria, ho fa el savi a la primeria.
    (var.) Mesura el savi, quan l'orat deixa la quartera.
* El savi, mai obre el llavi.
    (var.) El savi sap que no sap; el ximple, tot ho té al cap.
* Els savis compren, i els boigs rompen.
* Més val un boig conegut que un savi per conèixer.
* Poc parlar és saviesa.
* Sap més un boig a casa seva que un savi a casa d'altri.
* Sastre sargidor, més savi que teixidor.
* Savis amb savis, s'entenen.
* Tots els savis tenen un perdigó a l'ala.

## Frases fetes i locucions

* Ésser més savi que Salomó.
          Ésser una persona amb molta ciència, o irònicament, d'una persona que presumeix de ser sàvia.
* A l'home sabut, no hi manca os de rosegar.
          L'home instruït i coneixedor de l'entorn sempre troba la manera de viure.
* A la fam li diuen son, i al saber, sort.
          Crítica a aquells que no tenen virtuts ni reconeixen les dels altres.
* A la terra dels cecs el tort és el rei.
          Una persona amb poc enteniment destaca entre els ignorants.
* El secret de l'Ametller, que ningú havia de saber-lo però tothom el va saber.
    (var.) El secret de l'Ametller, que només el sap un de cada carrer.
    (var.) El secret de l'Ametller, que només el saben tres, els de la vila i els forasters.
          Dit d'aquell afer que ha de ser privat i es fa públic.
* Per saber, Salamanca.
          Fa referència a la Universitat de Salamanca, una de les principals d'Espanya, on se sol enviar-hi qui fa preguntes indiscretes i qui desitja saber coses sobre les quals hom vol guardar reserva.

## Referències

* 1 2 3 4 5 Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.
* ↑ García, Joan J. «Píndoles de felicitat», cop. 2011. Arxivat de l'original el 1394468008. [Consulta: 1393254943].
* 1 2 3 Torralba, Francesc. La llibertat que necessites. Badalona: Ara Llibres, 2010. ISBN 9788492552948.
* ↑ Peris i Juan, Antoni. Diccionari de locucions i frases llatines. Barcelona: Enciclopèdia Catalana, 2001. ISBN 8441208786.
* ↑ Fromm, Erich. L'Art d'estimar. Barcelona: Edicions 62, 2002. ISBN 8429751130.
* ↑ Saint-Exupéry, Antoine de. El Petit Príncep. Barcelona: Empúries, 2003. ISBN 8475969798.
* 1 2 3 Parés i Puntas, 1999.
* ↑ «Diez frases de Gabriel García Márquez». Muy interesante. Madrid: GJ España, 2012. Arxivat de l'original el 1368523231. [Consulta: 21 maig 2013].
* 1 2 3 4 5 6 7 8 9 10 11 12 13 Alcover, Antoni M.; Moll, Francesc de B. «Saviesa». A: Diccionari català-valencià-balear. Barcelona: IEC, 2002.
* 1 2 3 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 12 octubre 2024].
* 1 2 3 Amades, Joan. Refranyer català comentat. Barceloma: Selecta, 1952.
* ↑ Amades, 2006, p. 46.

## Bibliografia

* Amades, Joan. Refranys i dites (Ed. facsímil) (en català). Tarragona: L'Agulla de cultura popular, 2006 (Biblioteca de tradicions populars, núm. 32). ISBN 8496294218.